As relacions sociopoliticas de Purna se fan dependendo d'as ciudatz y d'o contexto social y politico d'as mesmas. En linias chenerals Purna tien relacions a ran nacional con o Bloque Independentista de Cuchas, plataforma en a que ye miembro dende a creyación d'a organización y que marca a mayor parti d'as suyas relacions con a ezquierda independentista. En l'ambito chovenil treballaba chunto a UJCE, CJC y Universidat en o Frent de Luita Chovenil d'Aragón que aroclaba a la chovenalla revolucionaria aragonesa. Dende una anviesta estudiantil s'ha amanau a o sindicato independentista Universidat con qui treballando conchuntament han participau en a-saber-lo de movilizacions estudiantils por tot Aragón. En Teruel se relaciona con o sindicato CNT y con l'Asambleya d'Estudiants de Teruel en o clamau Bloque Critico treballando ta empentar vadas y manifestacions. En Uesca se relaciona con o sindicato universitaire CEPA tamién ta manifestacions y vadas.